# Ac

### De la Wikipedia, enciclopedia liberă

Această pagină de dezambiguizare afişează o listă de legături la articole care ar avea altfel acelaşi nume.

Piesă de formă alungită, cu diverse întrebuinţări în tehnică.

- - Ac de cusut, ustensilă de oţel, subţire şi ascuţită la un capăt, prevăzută cu un orificiu (ureche) prin care se trece un fir; serveşte la cusut cu mîna sau cu maşina. Urechea unui ac de cusut cu mîna este la capătul opus vîrfului, iar la acul maşinii de cusut este aproape de vîrf.

- - . Ustensilă asemănătoare cu cea descrisă mai sus, fără ureche şi avînd forme variate, potrivit scopului în care se foloseşte (exemple: ac cu gămălie, ac de siguranţă, ac pentru garniturile cardelor, ac de tricotat, etc.).

Ac de macaz
Ac de busolă

- - Ac aerian, dispozitiv instalat la bifurcaţia liniilor electrice aeriene de contact, pentru a permite trecerea prizelor de curent ale troleibuzelor.

- - Ac de macaz, organ mobil al unui macaz, în formă de pană, articulat la capătul neascuţit (călcîiul acului) şi avînd rolul de a ghida rolile vehiculelor de cale ferată atunci cînd trebuie abătute de pe o linie pe alta.

- - Ac de trasare, unealtă în general de forma unei tije din oţel de scule sau din metal dur, ascuţită la unul sau la ambele capete, folosită la trasarea de linii prin zgîriere pe suprafaţa unui semifabricat, în vederea prelucrării lui ulterioare.

- - Ac indicator, element component al unui aparat de măsură, de forma unei bare înguste, plate şi ascuţite la vîrf. Prin deplasarea sa în faxa diviziunilor de pe cadranul aparatului, indică valoarea mărimii măsurate.

- - Ac magnetic, magnet lamelar, de forma unui romb alungit, care, fiind montat pe un pivot ascuţit sau suspendat de un fir fără torsiune, în prezenţa unui cîmp magnetic se orientează după direcţia acestuia. Serveşte la determinarea meridianului magnetic, constituind elementul principal al busolei şi al dispozitivelor sensibile de detectare a cîmpurilor magnetice.

- - Ac obturator, tijă metalică, cu una dintre extremităti de formă tronconică; prin mişcarea sa permite variaţia secţiunii unui orificiu prin care trece un lichid, determinînd astfel variaţia debitului acestui lichid (la carburatoare, la unele injectoare. etc.). Sinonim cui sau ac poantou.

- - Ac de mare (Syngnathus rubescens), peşte marin din familia Singnatidelor

Acest articol conţine text din Dicţionarul Enciclopedic Român 1962, aflat acum în domeniul public.

Adus de la "http://ro.wikipedia.org../../../a/c/_/Ac.html"

Categorii: Dezambiguizare | Articole din D.E.R. 1962 | Unelte

##### Views

- Articol
- Discuţie
- Versiunea curentă

##### Caută